Sloveniya BMT Bosh kotibi lavozimiga sobiq prezidenti Tyurkning nomzodini taklif qildi

Sloveniya BMT Bosh kotibi lavozimiga mamlakatning sobiq prezidenti Danilo Tyurkning nomzodini rasman taklif qildi. Tegishli bildirishnoma mamlakat missiyasi tomonidan Butunjahon tashkilotining kotibiyatiga yuborilgan, deb xabar beradi “RIA Novosti”.

Belgilangan tartibga muvofiq qabul qilingan xatning nusxasi BMT qoshidagi barcha doimiy vakillarga yuborilgan.
Sloveniya bosh vazir o‘rinbosari Karl Yerjavech ilova xatida 64 yoshli Tyurkni “xalqaro tan olingan siyosatchi, diplomat, katta siyosiy va xalqaro tajribaga ega xalqaro huquq professori” sifatida ta’riflagan.
Tyurk 2007—2012-yillar davomida Sloveniyaning prezidenti bo‘lgan.